นักช็อปต้องรู้ เที่ยว-ซื้อสินค้าสิ้นปี ได้สิทธิลดหย่อนภาษีรวม 3 หมื่น
กรมสรรพากร เผย หลักการช็อปช่วยชาติ กระตุ้นกำลังซื้อปลายปี 14-31 ธ.ค. เว้นภาษีให้ผู้ซื้อสินค้า ตามจำนวนจ่ายจริง แต่ไม่เกิน 15,000 บาท พร้อมทั้งนำเงินที่จ่ายให้ผู้ประกอบธุรกิจนำเที่ยว-โรงแรม ระหว่าง 1-31 ธ.ค.59 มาลดหย่อนภาษีได้ ตามจำนวนจ่ายจริง แต่ไม่เกิน 15,000 บาท รวม 3 หมื่นบาท ,วันที่ 14 ธ.ค.59 ภายหลังที่ประชุม ครม. เมื่อวันที่ 13 ธ.ค. มีมติเห็นชอบตามข้อเสนอของกระทรวงการคลังเกี่ยวกับร่างกฎกระทรวง ฉบับที่  (พ.ศ. ) ออกตามความในประมวลรัษฎากร ว่าด้วยการยกเว้นรัษฎากร หรือมาตรการภาษีกระตุ้นเศรษฐกิจในช่วงปลายปี 2559 ด้านเว็บไซต์กรมสรรพากร ได้เผยแพร่หลักการให้สิทธิประโยชน์และประเภทสินค้าบริการที่จะนำมาหักลดหย่อนภาษีเงินได้บุคคลธรรมดา (,อ่านเพิ่มเติม : มาตรการ กระตุ้นเศรษฐกิจ ในช่วงปลายปี 2559,) ดังนี้,1. ให้ผู้เสียภาษีเงินได้บุคคลธรรมดาสามารถนำค่าใช้จ่ายเท่าที่ได้จ่ายเป็นค่าซื้อสินค้าหรือค่าบริการให้แก่ผู้ประกอบการจดทะเบียนภาษีมูลค่าเพิ่ม ในระหว่างวันที่ 14 ธันวาคม 2559 ถึงวันที่ 31 ธันวาคม 2559 มาหักลดหย่อนได้ตามจำนวนที่จ่ายจริงแต่ไม่เกิน 15,000 บาท,2. ผู้มีเงินได้ต้องซื้อสินค้าหรือรับบริการและชำระราคาค่าสินค้าหรือค่าบริการ ในช่วงเวลาดังกล่าว และต้องมีหลักฐานการซื้อสินค้าหรือรับบริการเป็นใบกำกับภาษีแบบเต็มรูป ตามมาตรา 86/4 แห่งประมวลรัษฎากร,3. การซื้อสินค้าหรือรับบริการที่ได้รับยกเว้นภาษีเงินได้บุคคลธรรมดาต้องเป็นการซื้อสินค้าเพื่อใช้ในประเทศหรือบริการเพื่อใช้ในประเทศเท่านั้น และต้องเสียภาษีมูลค่าเพิ่มในอัตราร้อยละ 7 แต่สินค้านั้นไม่รวมถึงการซื้อสุรา เบียร์ ไวน์ ยาสูบ รถยนต์ รถจักรยานยนต์ เรือ น้ำมัน ก๊าซสำหรับเติมยานพาหนะ และการบริการนั้นไม่รวมถึงการจ่ายค่าบริการให้แก่ผู้ประกอบธุรกิจนำเที่ยวตามกฎหมายว่าด้วยธุรกิจนำเที่ยวและมัคคุเทศก์สำหรับการเดินทางท่องเที่ยวภายในประเทศ และการจ่ายค่าที่พัก ในโรงแรมให้แก่ผู้ประกอบธุรกิจโรงแรมตามกฎหมายว่าด้วยโรงแรม ทั้งนี้ ตามหลักเกณฑ์ วิธีการ และเงื่อนไขที่อธิบดีประกาศกำหนด,ทั้งนี้ มาตรการดังกล่าว จะเป็นการกระตุ้นให้เกิดการบริโภคภายในประเทศ ซึ่งจะทำให้เกิดเงินหมุนเวียนในระบบเศรษฐกิจเพิ่มขึ้น อันจะส่งผลดีต่อการขยายตัวทางเศรษฐกิจ และเป็นการส่งเสริมให้ผู้ประกอบการเข้าเป็นผู้ประกอบการจดทะเบียนภาษีมูลค่าเพิ่ม ซึ่งจะขยายฐานภาษีและส่งผลดีต่อการจัดเก็บรายได้ภาษีของรัฐในระยะยาว,นอกจากนี้ ยังให้ข้อมูลรายละเอียดการหักค่าลดหย่อนตามมาตรการภาษีเพื่อสนับสนุนการท่องเที่ยวในช่วงปลายปี 2559 (,รายการหักค่าลดหย่อนตามมาตรการภาษี,) โดยสามารถนำเงินที่จ่ายเป็นค่าบริการให้แก่ผู้ประกอบธุรกิจนำเที่ยว สำหรับการเดินทางท่องเที่ยวในประเทศ หรือที่ได้จ่ายเป็นค่าที่พักในโรงแรมระหว่างวันที่ 1-31 ธ.ค.59 มาหักเป็นค่าลดหย่อนในการคำนวณภาษีเงินได้บุคคลธรรมดาประจำปีภาษี 2559 ตามจำนวนเงินที่จ่ายจริง แต่ไม่เกิน 15,000 บาท อีกด้วย
กรมสรรพากร เผย หลักการช็อปช่วยชาติ กระตุ้นกำลังซื้อปลายปี 14-31 ธ.ค. เว้นภาษีให้ผู้ซื้อสินค้า ตามจำนวนจ่ายจริง แต่ไม่เกิน 15,000 บาท พร้อมทั้งนำเงินที่จ่ายให้ผู้ประกอบธุรกิจนำเที่ยว-โรงแรม ระหว่าง 1-31 ธ.ค.59 มาลดหย่อนภาษีได้
ลดหย่อนภาษี,กระตุ้นเศรษฐกิจปลายปี,ช็อปช่วยชาติ,กระตุ้นกำลังซื้อปลายปี,มาตรการลดหย่อนภาษี